cyanic-selkie/wikianc huggingface dataset:
Haidianas
Istorija
Čingų dinastijos laikais rajono teritorijoje imperatorius Kangsi įkūrė rezidenciją, dabar žinomą kaip Senieji vasaros rūmai. 1868 m. įsiveržusi britų ir prancūzų armija sugriovė rūmus, tačiau imperatorienė Cisi vėliau netoliese pastatė iki šiol išlikusią naują rezidenciją, žinomą kaip Vasaros rūmai. XX a. pradžioje į Haidiano rajoną buvo perkelti Cinghua ir Pekino universitetai. Dar daugiau universitetų buvo perkelta šeštajame amžiaus dešimtmetyje, suformuojant Haidianą kaip universitetinį rajoną. XX a. pabaigoje buvo pradėti įgyvendinti didelio masto rajono rekonstrukcijos darbai: griaunami senieji pastatai, statomi daugiaaukščiai gyvenamieji namai, formuojamos ekonominės zonos.
Susisiekimas
Per rajoną eina 1, 4, 6, 8, 9, 10, 13, 15, S2 ir Čangpingo metro linijos.
Kompanijos
Centrinės būstinės:
Padaliniai:
Šiaulių Dainų progimnazija
Šiaulių Dainų progimnazija, iki 1995 m. Šiaulių 15-oji vidurinė mokykla, iki 2010 m. Šiaulių Dainų vidurinė mokykla, iki 2011 m. Šiaulių Dainų pagrindinė mokykla – dieninė, savarankiško mokymosi bendrojo lavinimo mokykla Šiauliuose, Dainuose, Dainų g. 45, vykdanti priešmokyklinio, pradinio ugdymo ir pagrindinio ugdymo I dalies programas. Įstaigos kodas 190532477. Steigėjas Šiaulių miesto savivaldybės taryba.
Istorija
Šiaulių miesto 15-oji vidurinė mokykla įkurta 1977 m., baigiant statyti pirmąjį iš keturių Dainų mikrorajono kvartalų. Pasižymėjo kraštotyros, dailės, darbų būreliai, pramoginių, liaudies šokių kolektyvai, sportininkai. Nuo mokyklos įkūrimo tradiciniais renginiais tapo mokslo ir žinių šventė, mokytojų dienos minėjimas, penktokų ir dešimtokų – vienuoliktokų krikštynos, abiturientų šimtadienis ir paskutinio skambučio šventė. Nuo 1990 m. atkūrus Lietuvos Nepriklausomybę, keitėsi ir mokyklos mokytojų bei mokinių veikla. Tradicinių renginių sąrašą papildė Vasario 16 – osios, Kovo 11-osios švenčių minėjimai, Gerumo savaitės, organizuojamos prieš Kalėdas, šv. Valentino dienos konkursai, užsienio kalbų savaitės, Dainų mokyklos savaitė. Daug dėmesio skiriama tarptautiniams, respublikiniams ir miesto projektams. 1995 m. mokyklai suteiktas Dainų vidurinės mokyklos vardas.
Nuo 1994 m. mokykloje veikia skaitykla. 2000 m. mokykloje pradėtas profilinis mokymas pagal realinį ir humanitarinį profilius; tiksliųjų, socialinių mokslų, ekonominių, šiuolaikinių kalbų, informacinių technologijų pakraipas. Mokykloje sustiprintai mokoma anglų kalbos. 2001 m. įrengta internetinė skaitykla, kompiuterizuota biblioteka, 2002 m., kolektyvui švenčiant 25 metų jubiliejų, atidarytas mokyklos muziejus.
2006–2007 m. 30 mokyklos klasių mokėsi 724 mokinių. Tais pačiais metais sandariais pakeisti mokyklos langai, 2009–2010 m. mokyklos atnaujinimas tęstas. 2010 m. mokyklą baigė paskutinioji, 31-oji abiturientų laida. Sumažėjus moksleivių, 2010 m. rugpjūčio 19 d. Šiaulių miesto savivaldybės taryba mokyklą reorganizavo į pagrindinę, 2011 m. į progimnaziją. 2012 m. prie progimnazijos prijungtas Dainų pradinės mokyklos kolektyvas.
Direktoriai
= Neformalus švietimas = Šokio studija „Kosmėja“ Liaudiško šokio studija „Šermukšnėlė“ Naujųjų medijų mokykla Varinių pučiamųjų instrumentų orkestras „Dainai“ Dainavimo studija „Gamos garsai“ Mišrus ansamblis „Pop sing“ Dainavimo studija „Vivo“ Gitaros studija Sporto būrelis „Mažieji vikruoliukai” Sporto būrelis „Vikruoliukai“ Saugaus eismo būrelis „Šviesoforiukai“ Keramikos būrelis „Lipdynukai“ Keramikos būrelis „Molinukai“ Keramikos ir stiklo plastikos būrelis Jaunųjų žurnalistų būrelis Jaunųjų samariečių būrelis Bendrojo fizinio pasirengimo būrelis Sveikatingumo būrelis „Sportuoju – stiprėju“ Aplinkotyra STEAM laboratorija Gamtamokslinis būrelis „Gamtos laboratorija” Jaunųjų konditerių ir menininkų klubas „Magiškas riestainis” Informacinių technologijų būrelis „VEX IQ Robotika“ Informacinių technologijų būrelis „Robotukai“ Inžinerinės technologijos
Himnas
Iš raidžių versmės ir skaičių srauto Mokykla, žinių taku vedi, Mane, mažą žiedo pumpurą Augini kasdien ir brandini.
Iš spalvų versmės ir garso virpesio Mokomės pažint, atrast. Audžiame margiausią raštą Proto ir lakios minties.
Priedainis
Tu šviesa jaunų akių tamsoj, Viltį, meilę ir tikėjimą apginsi. (2 kartus) Tą krislelį knygoj kiekvienoj, Išmintį Dainų mokykloje brandinsim.
Žodžiai: mokyklos bendruomenės, muzika: R. Stoškuvienės
Skrynės
Skrynės – kaimas Jonavos rajono savivaldybėje, 13 km nuo Kulvos.
Timelėjiniai
Timelėjiniai (Thymelaeaceae) – magnolijūnų (Magnoliophyta) augalų šeima, kuriai priklauso medžiai arba krūmai, rečiau žolės. Jų lapai pražanginiai. Žiedai sutelkti kekės, varpos, galvutės ar skėčio pavidalo žiedynuose. Vaisius – riešutėlis.
Šeimoje 50 genčių ir apie 750 rūšių. Lietuvoje auga viena gentis – žalčialunkis (Daphne)
Mesjė 100
thumb|250px|M100 galaktika
Mesjė 100 (M100, NGC 4321) – spiralinė galaktika, esanti Berenikės Garbanų žvaigždyne. Atstumas iki jos yra 56 milijonai šviesmečių, objekto regimasis ryškis – 10,1.
Mesjė 100 spiralinėse vijose vyksta aktyvi žvaigždėdara. Be to, jose esama keleto nedidelių juodųjų bedugnių.​ Dvi ryškios galaktikos vijos sudarytos iš mėlynų žvaigždžių. Šios karštos, masyvios žvaigždės susiformavo neseniai. Esama ir keleto blyškesnių vijų.
Tai viena ryškiausių Mergelės galaktikų spiečiaus galaktikų. Be to, Mesjė 100 yra viena pirmųjų atrastų spiralinių galaktikų. Galaktikos stebėjimai Hablo kosminiu teleskopu parodė, kad joje esama daugiau nei 20 cefeidžių, taip pat aptikta nova.
Šią galaktiką 1781 m. kovo 15 d. atrado prancūzų astronomas Pierre Méchain.
Mesjė 100 galaktikoje užfiksuota keletas supernovų: 1901B, 1914A, 1959E, 1979C, 2006X.
Žvelgiant pro nedidelį teleskopą, galaktika atrodo kaip blyški šviesos dėmė. Teigiama, kad palankiausias metas ją stebėti yra gegužės mėnesį.
Bildžiai
Bildžiai – kaimas Vilniaus rajono savivaldybėje, 5 km nuo Lavoriškių.
Soluna Samay
Soluna Samay Kettel (g. 1990 m. rugpjūčio 27 d. Gvatemaloje) – Gvatemalos ir Danijos dainininkė. Atstovavo Danijai 2012 m. Eurovizijos dainų konkurse Baku, Azerbaidžane su daina „Should’ve Known Better“.
Nacionalinis finalas ir Eurovizija
DR1 suteikė antrą šansą dalyvauti Dansk Melodi Grand Prix (Danijos Eurovizijoje), dainą „Should’ve Known Better“ parašė Remee, Isam B ir Chief1. 2012 m. sausio 21 d. ji laimėjo Dansk Melodi Grand Prix ir iškovojo teisę atstovauti Danijai 2012 m. Eurovizijos dainų konkurse.
Dansk Melodi Grand Prix konkurso balsavimo rezultatai:
Protavimas
Protavimu vadinamas gebėjimas sąmoningai suvokti dalykus (mąstyti), remiantis logika pačiam pateikti ir patikrinti faktus bei pakeisti ar pateisinti praktikas, nuostatus ar įsitikinimus, priklausomai nuo turimos informacijos. Protavimas glaudžiai susijęs su tokiomis žmogui būdingomis veiklos sritimis kaip filosofija, mokslas, kalbos, matematika ir menas bei paprastai laikoma vien žmogui būdingu gebėjimu. Protavimas ar jo aspektas paprastai vadinamas racionalumu.
Protavimas susijęs su mąstymu, pažinimu ir intelektu. Logikos filosofinė sritis tiria kaip žmonės protauja pasiremdami argumentais. Protavimas gali būti dalinamas į loginį samprotavimą (t. y., griežtai remiantis argumentavimu): dedukcinį samprotavimą, indukcinį samprotavimą, abdukcinį samprotavimą ir ne tokios griežtos, mažiau formalios formos samprotavimą, pvz., intuicinį ar žodinį.
ISM Vadybos ir ekonomikos universitetas
thumb thumb
Istorija
Steigėjai – Norvegijos vadybos institutas BI, europietiškas verslo universitetas, ir Innovation Norway (Norvegijos pramonės ir regioninės plėtros fondas). Tai svarbiausia Norvegijos vyriausybės finansinė institucija, skatinanti verslo inovacijas ir padedanti įgyvendinti pažangias verslo idėjas.
Valdyba
Modernų universiteto valdymą užtikrina Senatas, Rektoratas ir Verslo taryba, kuri pataria rektoriui universiteto verslo strategijos formavimo klausimais ir stiprina universiteto bei verslo partnerystės ryšius.
Tarptautiniai ryšiai
Dvišalio laipsnio sutartys pasirašytos su Norvegijos vadybos institutu BI, Edinburgh Napier universitetu (Jungtinė Karalystė), Abertay Dundee universitetu (Didžioji Britanija), Štralzundo taikomųjų mokslų universitetu (Vokietija). Studentai gali gauti dvigubą diplomą metus laiko sėkmingai studijavę pasirinktame universitete. Dvigubas ISM ir BI diplomas taip pat suteikiamas visiems, baigusiems vadovų magistrantūros studijas.
2007–2008 m. universitetas sudarė mainų sutartis su 55 universitetais-partneriais iš 27 pasaulio valstybių: Airijos, Argentinos, Austrijos, Belgijos, Danijos, Jungtinės Karalystės, Estijos, Indijos, Ispanijos, Italijos, Japonijos, Lenkijos, Norvegijos, Nyderlandų, Pietų Korėjos, Portugalijos, Prancūzijos, Singapūro, Slovakijos, Slovėnijos, Suomijos, Švedijos, Šveicarijos, Turkijos, Ukrainos, Vengrijos, Vokietijos.
ISM studentai pradėjo ERASMUS darbo praktikas. ERASMUS praktika – tai laikotarpis, praleistas užsienio šalies įmonėje ar organizacijoje, siekiant tobulinti profesinius įgūdžius, įgyti tarptautinės darbo patirties, išplėsti savo žinias apie užsienio šalies, kurioje atliekama praktika, kultūrą.
Darius Baronas
Darius Baronas (g. 1973 m. birželio 17 d. Vilnius) – Lietuvos istorikas, humanitarinių mokslų daktaras.
Biografija
1997 m. baigė Vilniaus universitetą. 2001 m. apgynė disertaciją „Trys Vilniaus kankiniai: istorija, hagiografija, kultas“, humanitarinių mokslų daktaras.
Nuo 1995 m. dirba Lietuvos istorijos institute, dėsto Vilniaus universiteto Istorijos fakultete. Į Lietuvos ir užsienio leidinius parašė daugiau kaip 30 straipsnių iš senovės Lietuvos istorijos.
Mis Pasaulis 1952
Mis Pasaulis 1952 – antroji konkurso Mis Pasaulis ceremonija, vykusi Londone. Konkurse pirmą kartą kiekvienai šaliai atstovavo po vieną atstovę.
Ostroviai
Ostroviai – kaimas Lenkijos šiaurės rytuose, Štabino valsčiuje, Augustavo apskrityje, Palenkės vaivadijoje. Kaimas yra apie 11 km į rytus nuo Štabino, 25 km į pietryčius nuo Augustavo ir 68 km į šiaurę nuo vaivadijos centro Balstogės. Kaime yra Ostrovių Bebro geležinkelio stotelė.
Istorija
Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.
Vincas Kvieska
Vincas Kvieska (1889 m. lapkričio 8 d. Riklikai prie Kavarsko – 1958 m. lapkričio 30 d. Čikaga) – Lietuvos politinis ir visuomenės veikėjas.
Biografija
1916 m. baigė Petrogrado universiteto Istorijos skyrių. 1918–1919 m. mokytojavo gimnazijose, nuo 1921 m. dar vadovavo Ukmergės metiniams mokytojų kursams. Vienas mokytojų profsąjungos veikėjų. 1923 m. vasario mėn. – 1929 m. gruodžio mėn. žurnalo „Mokykla ir gyvenimas“ atsakingasis redaktorius. 1921–1940 m. Spaudos fondo veikėjas, kurį laiką valdybos pirmininkas. 1922–1927 m. Antrojo ir Trečiojo Seimo atstovas, priklausė Lietuvos valstiečių liaudininkų sąjungos frakcijai, šios partijos veikėjas. 1933 m. už bendradarbiavimą su tautininkais pašalintas iš Valstiečių liaudininkų sąjungos. Dalyvavo Šaulių sąjungos, savivaldybių veikloje, buvo Ukmergės apskrities tarybos pirmininkas. Nuo 1927 m. dirbo Koopercijos banke, jo valdybos pirmininkas. TSRS okupavus Lietuvą 1940 m. rugpjūčio mėn. suimtas, kalintas. 1944 m. pasitraukė į Vakarus. Nuo 1949 m. gyveno JAV.
Bendradarbiavo laikraštyje „Lietuvos žinios“, žurnaluose „Talka“, „Tauta ir ūkis“, „Vaga“, JAV lietuvių spaudoje, 1925–1926 m. išleido brošiūrų, skirtų politinių partijų rinkimų kovai.
Mesjė 101
thumb|250px|M101 galaktika
Mesjė 101 – spiralinė galaktika, esanti Didžiųjų Grįžulo Ratų žvaigždyne. Atstumas iki šios galaktikos yra 25 milijonai šviesmečių. Objektas dar žymimas NGC 5457 numeriu. Jo regimasis ryškis – 7,9.
Galaktikos skersmuo siekia 170 000 šviesmečių (beveik dvigubai didesnis nei Paukščių Tako). Mesjė 101 įeina į M101 galaktikų grupę, kurią sudaro mažiausiai 9 galaktikos, ir yra ryškiausia iš jų. Šioje galaktikoje yra mažiausiai trilijonas žvaigždžių. Jos spiralinėse vijose gausu sričių, kur vyksta aktyvi žvaigždėdara.
Objektą 1781 m. kovo 27 d. atrado Pierre Méchain – vienas iš Charles Messier kolegų.
Galaktikoje užfiksuota keletas supernovų: SN 1909A, 1951H, SN 1970G, SN 2011fe.
Dodge Intrepid
Dodge Intrepid buvo didelės klasės priekiniais ratais varomas 4-durų sedanas. Automobilis buvo mechaniškai susįjas su Chrysler Concorde, Chrysler LHS, Chrysler New Yorker, Eagle Vision ir Chrysler 300M sedanais. Intrepid, Concorde ir Vision buvo gaminami ant tos pačios Chrysler LH platformos. Kanadoje jis buvo pardavinėjamas kaip Chrysler Interpid. Automobilis pakeitė Dodge Dynasty ir Chrysler Monaco, kurie buvo didžiausi Dodge automobiliai.
Mateja Kežmanas
Mateja Kežmanas (g. 1979 m. balandžio 12 d.) – Serbijos futbolininkas, Baltarusijos BATE Borisov klubo puolėjas.
Nacionalinėje komandoje žaidė nuo 2000 m. gegužės 25 d., su rinktine žaidė 2006 m. pasaulio čempionate, kur antrųjų rungtynių antroje pusėje gavo raudoną kortelę ir buvo išvarytas iš aikštės. Po čempionato karjerą rinktinėje baigė.
Dilgynė
Dilgynė – Vilniaus miesto dalis, esanti į pietus nuo miesto centro, prie Eišiškių plento, į vakarus nuo Kirtimų, prie posūkio į Užusienį. Yra stadionas.
Dilgynę aptarnauja 3, 41, 42, 78 nr. autobusai (Dilgynės, Verslo, Hidrogeologijos st.).
Ocentė
Ocentė  – kaimas Lenkijos rytuose, Sadovnės valsčiuje, Vengruvo apskrityje, Mazovijos vaivadijoje. Kaimas yra apie 4 km į pietvakarius nuo Sadovnės, apie 30 km į šiaurės vakarus nuo Vengruvo ir apie 72 km į šiaurės rytus nuo vaivadijos centro Varšuvos. Nuo XIII–XIV a. iki 1569 m. Liublino unijos priklausė Lietuvos Didžiajai kunigaikštystei.
1350 m.
1350 m. buvo nekeliamieji metai, prasidedantys ketvirtadienį pagal Grigaliaus kalendorių.
Gimtadieniai
Nedatuota
Vengrijos futbolo varžybos 1980–1981 m.
Vengrijos futbolo varžybos 1980–1981 m.
Kostas Gurevičius
Kostas Gurevičius (1898 m. sausio 23 d. Geisteriškių k., Vilkaviškio raj. – 1990 m. rugsėjo 12 d. Marijampolėje) – choro ir orkestro dirigentas, pedagogas.
Biografija
Pirmasis muzikos mokytojas buvo vietos vargonininkas B. Grudzinskas. Nuo 1919 m. groti ir diriguoti mokėsi Marijampolėje pas Joną Bendorių, jam padėjo mokyti „Gabijos“ chorą, o vėliau pradėjo savarankiškai vadovauti įvairių organizacijų mėgėjų chorams, dėstyti muziką ir dainavimą kunigų Marijonų gimnazijoje bei Rygiškių Jono gimnazijoje, kur subūrė ir chorus. Moksleivių vasaros atostogų metu tobulinosi muzikos kursuose.
Nuo 1933 m. dėstė muziką ir dainavimą Vilkaviškio gimnazijoje, vadovavo moksleivių ir suaugusiųjų chorams bei pučiamųjų orkestrui. Vilkaviškio darbo rūmų 52 dalyvių chorą ir Vilkaviškio jaunalietuvių 36 dalyvių chorą parengė 1938 m. dainų šventei Klaipėdoje. Nuo 1939 m. – muzikos mokytojas, chorų ir orkestrų vadovas Marijampolėje.
Pokario metais dėstė muziką Marijampolės mokytojų seminarijoje (vėliau pedagoginė mokykla), organizavo moksleivių chorus, vokalinius ansamblius ir orkestrus, vadovavo įvairiems miesto meno mėgėjų kolektyvams. Padėjo rengti miesto ir rajono dainų šventes ir buvo jų dirigentas. 1960 m. pedagogui suteiktas nusipelniusio mokytojo vardas.
Šaltiniai
Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999.
Breznas
Breznas  – miestas centrinėje Slovakijoje, Banska Bistricos krašte, 45 km į šiaurės rytus nuo Banska Bistricos, prie Hrono upės, tarp Žemųjų Tatrų ir Slovakijos Rūdinių kalnų. Mašinų, plieno konstrukcijų (tiltų statybai) gamyba, tekstilės, maisto pramonė, medienos apdirbimas. Vystomas turizmas, yra slidinėjimo trasos.
Istorija
Breznas rašytiniuose šaltiniuose minimas nuo 1265 m. Pradžioje čia kūrėsi vokiečių kalnakasiai, bet XIX a. dauguma Brezno gyventojų buvo slovakai.
Balibofis
Balibofis – miestas šiaurinėje Airijoje, prie Fino upės. Miestas labiausiai išsiplėtė XIX ir XX a. Yra Drumboe pilies liekanos.
Šauduva
Šauduva skirtingu metu vadintos:
Mesjė 103
250px|thumb Mesjė 103 – padrikasis spiečius, esantis Kasiopėjos žvaigždyne. Spiečius nuo Žemės nutolęs 8000 šviesmečių. Objektas dar žymimas  Mesjė NGC 581 numeriu. Jo regimasis ryškis – 7,4, amžius siekia 20 mln. metų.
Matomas pro žiūronus.
Devynjuostis šarvuotis
Devynjuostis šarvuotis (Dasypus novemcinctus) – šarvuotinių (Dasypodidae) šeimos žinduolis. Plačiausiai paplitęs iš visų šarvuočių rūšių. Paplitęs JAV pietuose, Vidurio Amerikoje ir Pietų Amerikos šiaurėje. Aktyvus tik naktį ir dažniausiai gyvena po vieną.
Užauga iki 80 cm, uodega 30-40 cm ilgio. Patelės po 120 dienų nėštumo dažniausiai atsiveda 4 jauniklius. Gyvena 12-15 metų. Minta beveik viskuo, bet dažniausiai riešutais, vaisiais.
Svalkeniai
Svalkeniai – kaimas Jonavos rajono savivaldybėje, 4 km nuo Žeimių.
Gražina Urbonaitė
Gražina Urbonaitė (g. 1936 m. balandžio 10 d. Kėdainių rajone) – Lietuvos teatro ir kino aktorė, skaitovė.
Biografija
2007 m. jai paskirta Vyriausybės kultūros ir meno premija, 2011 m. – nacionalinė Kalbos premija „už įtaigų kalbos puoselėjimą skleidžiant nacionalinės klasikos kūrinius ir stiprinant jos grožį“
Konsepsjonas (Paragvajus)
Konsepsjonas  – miestas centriniame Paragvajuje, uostas Paragvajaus upės dešiniajame krante. Departamento centras.
Medienos apdirbimas, tekstilės, maisto (cukraus, mėsos, malimo) pramonė. Svarbus prekybos centras Čako regione. Eksportuojama mediena, galvijai, matė, kebračo mediena.
Istorija
Miestas įkurtas 1773 m. italų imigrantų kaip Villa Concepción. Konsepsjonas 1948 m. buvo Paragvajaus pilietinio karo centras.
Juozas Gutauskas
Juozas Gutauskas (1893 m. vasario 14 d. Vaitkūnuose, Leliūnų valsč., Utenos apskr. – 1968 m. gegužės 19 d. Leliūnuose) – vargonininkas ir chorvedys.
Biografija
Paūgėjęs su Juozu Strolia grojo kaimo vestuvėse, iš vietos vargonininko išmoko vargonuoti. 1925 m. prie Kauno konservatorijos baigė vargonininkų ir muzikos mokytojų kursus. Iki 1927 m. vargonininkavo ir vadovavo chorui Leliūnų parapijos bažnyčioje, vėliau vargonininkavo ir mokytojavo Merkinėje, vadovavo bažnyčios ir progimnazijos chorams.
Suorganizavo jaunalietuvių chorą ir pučiamųjų orkestrą. Chorą parengė 1938 m. jaunalietuvių dainų šventei Šiauliuose. Parašė kūrinių pučiamųjų orkestrui. Pokario metais sugrįžo į tėviškę, kur ir mirė.
Šaltiniai
Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999.
Konjunkcijos klaida
Konjunkcijos klaida vadinamas tendencingas suvokimas, kai manoma, jog sudėtinė sąlyga yra labiau tikėtina, nei paprasta. Dažniausiai pateikiamas pavyzdys iš Amoso Tverskio ir Danieliaus Kanemano tyrimų:
Net jei parinktume labai mažą buvimo banko kasininke tikimybę, tarkime, 0,05, ir didelę buvimo feministe tikimybe (0,95), Lindos buvimo ir bankininke, ir feministe tikimybė būtų 0,05 × 0,95 = 0,0475 – mažesnė, nei buvimo vien banko kasininke.
Ši klaida daroma remiantis aprašymu. Buvimas dar ir feministe žmonių nuomone labiau „atitinka“ Lindą pagal anksčiau duotą jos aprašymą, todėl renkasi jį.
Kvaitulinis šalavijas
Kvaitulinis šalavijas (Salvia divinorum) – haliucinogeninis augalas iš šalavijų genties, naudotas šamanų, gyvenusių dabartinės Meksikos teritorijoje. Augalas labai sunkiai subrandina sėklas, todėl manoma, kad jį dirbtinai išvedė žmonės per daugybę metų. Pagrindinis augalo veisimo būdas – nupjautų šakelių įšaknydinimas.
Pavadinimo kilmė
Salvia kilo iš 'gydyti; saugoti; gelbėti'.
Divinorum iš lotynų kalbos turėtų būti verčiama 'Pranašų; Dievo žmonių', taigi lotynų kalbą atitinkantis pavadinimas yra 'Pranašų šalavijas (žolė gelbėtoja)', bet dėl neteisingo koncepcijų supratimo augalas įgavo žinomą Kvaitulinio šalavijo pavadinimą.
Istorija
Vakarų kultūra apie šį augalą sužinojo tik 1939 m., kai jį pirmąkart aprašė Basset Johnson. Tačiau prasidėjęs karas nutraukė jo tyrimus.
Po karo šiuo augalu susidomėjo Hofmanas ir aprašė jį savo knygoje „LSD – my problem child“. Hofmanui nepavyko išgryninti augalo veikliosios medžiagos, kuri chemiškai labai nepatvari, ir tuometinis chemijos technologijos lygis sutrukdė Hofmanui užbaigti savo darbus atradimu.
Veiklioji medžiaga
Salvinorinas A. Tai stipriausia šiandien žinoma augalinės kilmės psichiką veikianti medžiaga: jau 200 mikrogramų sukelia akivaizdų poveikį. Tai maždaug atitiktų vieną cukraus kristaliuką.
Nesenai atlikti tyrimai parodė, kad Salvia veikia panašiu būdu, kaip ir opiatai, nors juntamas poveikis visai kitoks, nei opiatų. Salvinorinas A turi nedidelių cheminių struktūros panašumų į morfiną.
Salvia šiandien
JAV Salvia vartoja jaunimas. Augalas pravardžiuojamas naująja marichuana. Augalas nėra legalus, tačiau jo galima nusipirkti internetu, todėl sparčiai populiarėja. Šiuolaikinės chemijos technologijomis gaminamas ekstraktas, kas leidžia dar labiau sustiprinti preparato poveikį.
Šio augalo vartojimas nėra legalus valstybėse kaip Australija, Belgija, Danija, Estija, Suomija, Italija, Ispanija, Švedija. Lietuvoje prekyba yra draudžiama.
Vartojimo būdai
Šamanai vartojo 2 būdais: tiesiog sukramtydavo šviežius lapus ir nurydavo arba išspausdavo sultis ir užsigerdami vandeniu išgerdavo. Bet šiandien jaunimas atranda begalę kitų būdų. Augalą galima gan sėkmingai rūkyti, dar perkamos alkoholinės tinktūros, kurios skiedžiamos ir geriamos. Taip pat yra ekstraktų, kurie sumažina medžiagos, kurią reikia surūkyti, kiekį. Norint rūkyti sudžiovintus lapus ir patirti poveikį, reikia tam tikros rūkymo patirties arba didelio kiekio – ne visiems tai pasiseka. Paprastai vartojama visiškoje tyloje, nes garsai blaško ir slopina meditacinį poveikį, dažnai būdingą mažoms dozėms.
Atrodo, šis augalas paveikia nepriklausomai nuo suvartojimo būdo, bet tyrimai rodo, kad veikliosios medžiagos skyla skrandyje, todėl efektyviausi būdai – tai ekstraktų rūkymas ir žalių lapų kramtymas neryjant.
Poveikis
Poveikis trunka itin trumpai – ne daugiau 20 minučių rūkant ir ne daugiau 1 valandos kramtant. Kramtant poveikis būna ne toks intensyvus – tartum ištęstas. Augalas turi haliucinogeninių savybių, tačiau poveikis gali būti labai įvairus ir priklauso nuo žmogaus. [Erowid.org] pateikia virš 800 poveikio aprašymų ir praktiškai nėra vienodų. Bet yra bendrų bruožų:
Didelės dozės
Spaudoje pasirodė šio augalo palyginimų su LSD, bet visgi poveikiai skirtingi. Atlikus apklausą tarp įvairias medžiagas vartojusių žmonių, 38 % poveikį apibūdina kaip unikalų, 23 % jį prilygina meditacijai ir tik 18 % salvia apibūdina kaip panašią į kitas haliucinogenines medžiagas (LSD, psilocibiną…).
1351 m.
1351 m. buvo nekeliamieji metai, prasidedantys penktadienį pagal Grigaliaus kalendorių.
Podcisuvekas
Podcisuvekas – kaimas Lenkijos šiaurės rytuose, Štabino valsčiuje, Augustavo apskrityje, Palenkės vaivadijoje. Kaimas yra apie 6 km į šiaurę nuo Štabino, 16 km į pietryčius nuo Augustavo ir 69 km į šiaurę nuo vaivadijos centro Balstogės.
Istorija
Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.
Oželekas (Vengruvo apskritis)
Oželekas  – kaimas Lenkijos rytuose, Sadovnės valsčiuje, Vengruvo apskrityje, Mazovijos vaivadijoje. Kaimas yra apie 6 km į rytus nuo Sadovnės, apie 27 km į šiaurę nuo Vengruvo ir apie 79 km į šiaurės rytus nuo vaivadijos centro Varšuvos. Nuo XIII–XIV a. iki 1569 m. Liublino unijos priklausė Lietuvos Didžiajai kunigaikštystei.
Vepvavetas
Egiptiečių mitologijoje Vepvavetas (Upuaut, Ofois) – karo dievas. Kulto centras Likopolis, esantis Aukštutiniame Egipte. Buvo įsivaizduojamas kaip žvalgas armijos priešakyje. Vardas reiškia „Kelių atverėjas“.
Pradžioje buvo dievas vilkas, nuo to ir kilo Likopolio miesto pavadinimas, kuris reikšia „Vilkų miestas“. Manoma, kad jis buvęs faraono simbolis, tačiau vėliau dievifikuotas. Buvo sakoma, kad Vepvavetas faraonus lydi medžioklėje.
Vepvatetas simbolizuoja Egipto susivienijimą ir buvo neatsiejama Aukštutinio Egipto (kai Anubis Žemutiniojo), o vėliau ir viso Egipto karališkų ritualų dalis. Po susivienijo Vepvateto identitetas susiliejo su Anubiu, mirusiųjų dievu pagal Ogdoad tikėjimo sistemą, kai Anubis buvo pakeistas Ozyriu, kuris pagal eneadą yra mirusiųjų dievas, Vepvatetas, o tiksliau Anubis, pradėtas laikyti Izidės įsūniu, Neftidės ir Ozyrio sūnumi.
Llista de personatges de la mitologia egípcia
Šiaulių Santarvės gimnazija
Šiaulių „Santarvės“ gimnazija – dieninė, bendrojo lavinimo ilgoji gimnazija lietuvių ir rusų kalbomis Šiaulių centre, Vytauto g. 113, vykdanti priešmokyklinio, pradinio, pagrindinio ir vidurinio ugdymo programas. Įstaigos kodas 290531180.
Istorija
Mokykla įsteigta 1945 m. rugsėjo 1 d. 1945-2014 m. mokinių mokymas vyko rusų kalba. Nuo 2014 m. rugsėjo 1 d. visų mokomųjų dalykų mokymas vyksta lietuvių kalba, tačiau mokiniai rusų kalbos mokomi pagal gimtosios kalbos programą. 2015 m. liepos 2 d. mokykla tapo „ilgąja“ gimnazija. Nuo 2018 m. Šiaulių "Santarvės" gimnazija įtraukta į projekto Renkuosi Lietuvą mokyklų, priimančių mokytis užsieniečių ar iš užsienio grįžusių LR piliečių vaikus, tinklą.
Mentalizmas
Mentalizmas – iliuzijos meno šaka, kurios atstovų, vadinamų mentalistais, pagrindinis tikslas yra naudojantis savo ypatingai išlavintais gebėjimais sukurti valdymo mintimis iliuziją. Mentalizmo pasirodymo metu žiūrovams demonstruojami minčių skaitymo, pranašavimo, aiškiaregystės, telekinezės, žmogaus minčių valdymo bei manipuliavimo triukai.
Istorija ir žymiausi mentalistai
Mentalizmo ištakos siekia seniausius laikus, kai tai nebuvo traktuojama kaip meno šaka. Įrašų apie žynius bei aiškiaregius randama dar Biblijos Senajame Testamente ir Senovės Graikijos raštuose – tuo metu tai buvo laikoma antgamtinių galių apraiškomis. Tačiau oficialiai mentalizmo pradininku laikomas italų diplomatas bei magas Girolamo Scoto (XVI a. pabaiga). Kai kurie jo praktikuoti mentalizmo triukai vis dar atlikinėjami šių dienų mentalistų. G. Scoto taip pat yra pirmasis žinomas magas įamžintas portrete.
Mentalizmas kaip pramoga pradėtas traktuoti XVIII a. italų mentalisto Joseph Pinetti (1750–1800), kuris buvo pirmasis perkėlęs pasirodymus iš miesto gatvių į teatro sales. Tai šiai iliuzijos meno šakai suteikė solidumo ir prabangos įspūdį, kuris neblėsta iki šių dienų.
XX a. pradžioje mentalizmas buvo pradėtas populiarinti per radiją bei televiziją – amerikietis Joseph Dunninger (1892–1975) buvo pirmasis mentalistas pritaikęs savo pasirodymus televizijos formatui. „The Dunninger Show“ (1955 m.) buvo viena pirmųjų televizijos laidų apie mentalizmą.
Prie mentalizmo meno vystymosi nepaprastai daug prisidėjo amerikiečių mentalistas Theodore Annemann (1907–1942), kuris rašė knygas bei žurnalus šia tematika. Daug T. Annemnann aprašytų iliuzijos meno subtilybių bei triukų naudojami ir šių dienų mentalistų.
Vienu žymiausių šiandieninių mentalistų laikomas David Berglas. Tituluojamas „vienu geriausių gyvenančių magų“ D. Berglas žinomas ne vien dėl begalės stulbinančių triukų, tokių kaip cigaretės rūkymas po vandeniu, įvairios „Rusiškos ruletės“ variacijos ar pulso sustabdymas – vienas žymiausių mentalisto pasiekimas yra „Šventuoju Graliu“ kortų magijoje tituluojamas triukas „The Berglas Effect“, taip pat žinomas kaip „Any Card At Any Number“. 1999 m. D. Berglas įkūrė magijos meno skatinimo fondą, kurio dėka pradėjo populiarėti magijos meno mokymasis.
Visuomenės požiūrį į šiuolaikinį mentalizmą visiškai pakeitė britų mentalistas, hipnotizuotojas, paranormalių reiškinių skeptikas Derren Brown. Įpatingai populiariu D. Brown tapo po savo fenomenalių minčių skaitymo pasirodymų, taip pat kardinaliai keitė susiformavusią nuomonę apie mentalizmo meną, pasirodymuose pridėdamas daug šou elementų, dinamikos, žaismingumo – Derren Brown dėka mentalizmas tapo tokiu, kokį jį matome šiandieną.
Mentalizmo naudojimas politiniais tikslais
Mentalizmo triukų naudojimas fiksuojamas ne tik pramogų pasaulyje – pasąmonės kontrolė taip pat buvo naudojama siekiant paveikti žmones asmeniniais ar politiniais tikslais. Vienas garsiausių pavyzdžių yra laikomas austrų kilmės mentalistas, hipnotizuotojas, astrologas Erik Jan Hanussen (1889–1933). 1932 m. mentalistas vedė privačias pamokas Adolfui Hitleriui ir mokė jį masinės hipnozės subtilybių. Panašaus pobūdžio santykius su Josifu Stalinu palaikė lenkų psichologas ir telepatas Wolf Messing (1899–1974) – jis užsiėmė KGB pareigūnų apmokymais. Paslaptingomis istorijomis taip pat apipintas rusų mistikas Grigorijus Rasputinas (1872–1916) – pasitelkęs savo išlavintais gebėjimais (sakoma, kad hipnozės būdu), daugiau nei dešimtmetį G. Rasputinas turėjo daug įtakos caro šeimai bei valstybės reikalams.
Mentalizmas Lietuvoje
Lietuvoje mentalizmo menas – nauja ir tik pradėjusi populiarėti meno šaka. Pirmasis pradėjęs populiarinti mentalizmą Lietuvoje yra kaunietis Nicholas Kin. Baltijos šalių rekordininkas, tarptautinių konkursų laureatas, mentalisto Urio Gelerio ir iliuzionisto Criss Angel organizuoto grandiozinio Ukrainos TV projekto „Phenomenon“ publikos numylėtinis Nicholas Kin laikomas vienu perspektyviausių ne tik Lietuvos, bet ir savo kartos mentalistų.
Beskidai
thumb|240px|Vakarų Beskidai Lenkijoje thumb|240px|Rytų Beskidų dalis – Gorganai
Beskidai susidarė alpinės kalnodaros metu, neogene. Sudaryti daugiausia iš smiltainio. Vietomis šiaurinėse pašlaitėse randama gamtinių dujų ir naftos. Reljefas stipriai paveiktas ledynų erozijos, dūlėjimo, šlaitai gan lėkšti, o viršūnės apvalios.
Aukščiausia dalis yra Rytų Beskidai, kurie smulkiau skirstomi į Beščadus, Gorganus, Poloninos Beskidus ir Pokutjės-Bukovinos Beskidus. Vidurio Beskidai (aukštis iki 1001 m, Lackovos k.) skirstomi į Žemuosius Beskidus ir Ondavos aukštumą. Vakarų Beskidai (aukštis iki 1725 m, Babia Horos k.) sudaryti iš daugelio smulkių masyvų – Slovakijos Beskidų, Mažųjų Beskidų, Silezijos Beskidų, Moravijos Beskidų ir kt. Svarbiausios perėjos: Jablunkovo (550 m aukštyje), Lupkovo (630 m), Dūkios (502 m), Užo (889 m), Jablonicos (931 m).
Beskiduose įsikūrę daug slidinėjimo kurortų, mineralinių versmių gydyklų. Kalnuose yra unikalių medinių bažnyčių. Kalnų gamta saugoma Karpatų rezervate (Ukraina), Babia Guros, Beščadų nacionaliniuose parkuose (Lenkija).
Janina Kumpienė
Janina Stakelytė-Kumpienė (g. 1943 m. balandžio 1 d. Adomavoje, Panevėžio raj.) – Lietuvos ekonomistė.
Biografija
1967–1992 m. Valstybinio plano komiteto, Valstybinio plano komiteto Liaudies ūkio planavimo ir ekonomikos mokslinio tyrimo instituto grupės vadovė, sektoriaus vedėja, skyriaus viršininkė. 1992 m. Ekonomikos ministerijos Kainų ir konkurencijos departamento direktorė. 1992–1995 m. Valstybinės kainų ir konkurencijos tarnybos prie Lietuvos Respublikos Vyriausybės generalinio direktoriaus pavaduotoja. 1995–1996 m. Sveikatos apsaugos ministerijos sekretorė.
Panevėžio krašto kraštiečių klubo prezidentė.
Masaru Emoto
Masaru Emoto (jap. 江本勝, 1943 m. liepos 22 d. - 2014 m. spalio 17 d.) – Japonijos pseudomokslininkas, Pasak Emoto, minčių ir emocijų veikiamas stingstantis vanduo suformuoja atitinkamai „gražius“ ir „tvarkingus“ arba „negražius“ bei „chaotiškus“ kristalus. Emoto teigė, kad toks poveikis vandeniui gali būti pasiektas ir muzika, maldomis ar net prie vandens indo pridėjus užrašytą „gražų“ arba „bjaurų“ tekstą.
Nuo 1999 m. Masaru Emoto išleido kelis savo knygos „Žinutės nuo vandens“ tomus. Joje yra ir ledo fotografijos, demonstruojančios skirtumus tarp tariamai įvairių emocijų paveikto vandens ledo.
Biografija
Masaru Emoto pabaigė tarptautinių santykių specialybę Jokohamos universitete. Vėliau Indijoje iš Tarptautinio Alternatyviosios Medicinos universiteto (neakredituota mokslo įstaiga su minimaliais akademiniais reikalavimais) gavo alternatyviosios medicinos daktaro laipsnį. Buvo International Water for Life Foundation (Tarptautinis vandens gyvybei fondas) prezidentas.
Tyrimai
Emoto vandens tyrimai kritikuojami kaip pseudomoksliniai. Jie nebuvo vykdyti remiantis moksliniais metodais ir iki šiol dar nėra pakartoti jokioje pripažintoje mokslinėje įstaigoje. Pats yra pripažinęs, kad specialiai atrinko tas nuotraukas, kurios jam pasirodė geriausiai tinkančios koncepcijos patvirtinimui.
James Randi Educational Foundation įkūrėjas James Randi yra pasiūlęs Emoto milijono dolerių prizą, jei tik jo eksperimentai būtų sėkmingai pakartoti nepriklausomoje laboratorijoje.
Tošinukė
Tošinukė (Hippolais icterina) – devynbalsinių (Sylviidae) šeimos paukštis.
Kūno viršutinė pusė žalsvai pilka, apatinė geltona. Antakis geltonas. Sparnai ir uodega pilki. Antsnapis tamsus, posnapis rausvas. Kojos melsvai pilkos. Jauniklių nugarinė pusė rusva, pilvinė matinė. Dydis 12-14 cm, svoris – 14-20 g. Moka imituoti daugelio kitų paukščių giesmes.
Lietuvoje dažna, aptinkama gegužės – rugpjūčio mėn. Gyvena šviesiuose miškuose, parkuose.
Dobrovolė (Vilnius)
Dobrovolė – pietvakarinė Vilniaus miesto dalis, 1 km į pietus nuo Trakų Vokės.
Istorija
XX a. pr. buvo Dobrovolės kaimas ir Tiškevičiaus dvaro palivarkas.
Iki 1996 m. – kaimas Trakų Vokės apylinkėje.
Šiaulių Stasio Šalkauskio gimnazija
Šiaulių Stasio Šalkauskio gimnazija – dieninė, savarankiško mokymosi bendrojo lavinimo mokykla Šiaulių centre, S. Šalkauskio g. 3, vykdanti pagrindinio ugdymo II dalies ir vidurinio ugdymo programas. Įstaigos kodas 190531418. Steigėjas Šiaulių miesto savivaldybės taryba.
Istorija
1938 m. pastatytas ir įrengtas pirmasis mokyklos pastatas (du aukštai ir pusrūsis) ir iš netoliese esančio privataus namo perkelta pradinė mokykla. 1952 m. pradinė mokykla reorganizuota į septynmetę. 1956 m. pripažintas vidurinės mokyklos statusas ir suteiktas pavadinimas – VII vidurinė mokykla. 1957 m. prie senojo pastato pastatytas priestatas, kuriame įrengti fizikos, chemijos, medicinos ir kiti kabinetai, biblioteka.
1965 m. mokykloje pradėta mokyti vokiečių kalbos pagal sustiprinto mokymo programą. 1967 m. naujajame priestate įrengti pradinių klasių, biologijos, užsienio kalbų, matematikos, namų ruošos kabinetai, medžio dirbtuvės, valgykla, dvi sporto salės, į erdvesnes patalpas persikėlė mokyklos biblioteka. Tuo metu 32 klasėse mokėsi 1124 moksleiviai.
1988 m. mokykla atšventė savo 50-tąjį jubiliejų. Padedant tuometiniams šefams, baldų gamybiniam susivienijimui „Venta“, įrengtas vitražas, kuris ir dabar puošia mokyklos fasadą. Vitražo dailininkė Ilona Mickevičiūtė, meistrai – tėvas ir sūnus Zigmas ir Sigitas Laurinaičiai. 1994 m. kovo 28 d. mokyklos pedagogų kolektyvo prašymu Šiaulių miesto valdybos potvarkiu Nr. 144 mokyklai suteiktas filosofo, pedagogo, visuomenės veikėjo profesoriaus Stasio Šalkauskio (1886–1941) vardas. Tais metais mokykloje dirbo 62 pedagogai, 36 klasėse mokėsi 711 moksleivių. 1996 m. atidarytas mokyklos muziejus. 2008 m. mokykla atšventė 70-ties metų jubiliejų. 2009 m. liepos 9 d. Stasio Šalkauskio vidurinė mokykla tapo gimnazija.
Mokykla palaiko glaudžius ryšius su Ragainės, Rėkyvos, Zoknių, Salduvės progimnazijomis, kurių mokiniai atvyksta tęsti pagrindinio išsilavinimo programos po 8 klasių. Mokyklos tikslas – tapti šiuolaikine, kokybišką ugdymo turinį teikiančia gimnazija, mikrorajono švietimo ir kultūros centru. Mokyklos bendruomenė bendrauja ir bendradarbiauja su Rygos „Agenskalna“ gimnazijos mokytojais ir mokiniais, palaiko glaudžius ryšius su Švedijos Malgomaj gimnazijos bendruomene, Vokietijos Ventorfo gimnazija.
Himnas
Žodžiai mokytojos D. Vaičiurgienės, muzika Juozo Lyguto.
Introspekcija
Introspekcija - saviugdos metodas, kuriuo stebimas savo vidaus gyvenimas. Savęs stebėjimas padeda taikyti kitus saviugdos metodus.
Introinspekcija gali būti:
Paragvajaus departamentai
Paragvajus administraciškai suskirstytas į 18 departamentų. Skliaustuose pateiktas administracinis centras:
thumb|300px|right|Paragvajaus administracinis žemėlapis
Rozetės ūkas
thumb|Rozetės ūkas
Rozetės ūkas (NGC2237, NGC2238, NGC2239, NGC2246) – emisinis ūkas Vienaragio žvaigždyne. Matmenys – apie 1 kvadratinį laipsnį. Regimasis ryškis 4m,8. Ūko centre yra jaunas padrikasis spiečius NGC 2244, jo žvaigždės apšviečia dujų ir dulkių debesis. Nuotolis nuo Saulės 3500-5500 šm.
Koordinatės:
Trakų Švč. Mergelės Marijos Apsilankymo bazilika
Istorija
Trakų parapijos bažnyčią 1409 m. gegužės 24 d. fundacine privilegija įsteigė Ldk Vytautas. Jai suteiktas Švč. Mergelės Marijos Apsilankymo ir šv. evangelisto Jono titulas, trims kunigams išlaikyti skirtas Bezdežo valsčius (Drohičino rajonas, Baltarusija), paskirta alga klierikui arba mokyklos prižiūrėtojui. Ldk Žygimantas Senasis 1524 m. prie Trakų parapinės bažnyčios įsteigė prepozitūrą (valdymas katedros klebono teisėmis). Jai išlaikyti paskirta Eišiškių parapija. XVI a. bažnyčia buvo gotikinė, halinė, bebokštė. Karo su Maskva metu 1655 m. apgriauta. Po 1670 m. suremontuota.
1700 m. iš pietų pristatyta Riomerių šeimos koplyčia. XVIII a. pradžioje per Šiaurės karą bažnyčia gerokai apgriauta. Iki 1719 m. atstatyta ir rekonstruota: pristatyti bokštai, paaukštinta centrinė nava, bažnyčia įgavo baroko bruožų. 1794 m. bažnyčia sudegė, 1796 m. ir vėliau restauruota, 1822, 1840, 1858 ir 1867 m. remontuota. 1900 m. žaibas uždegė bažnyčią. 1902 m. aptvertas šventorius.
2017 m. rugpjūčio 15 d. Dievo kulto ir sakramenų kongregacija, įgaliota popiežiaus Pranciškaus, išleido dekretą, kuriuo Trakų Švč. Mergelės Marijos Apsilankymo bažnyčiai suteiktas mažosios bazilikos titulas. Dekreto paskelbimo iškilmės įvyko Trakuose 2017 m. rugsėjo 3 d.
Architektūra
Bazilika – architektūros paminklas. Turi gotikos ir baroko architektūros bruožų, netaisyklingo stačiakampio plano, dvibokštė, trinavė, su trisiene apside. Šoninių navų galuose – zakristija ir Riomerių šeimos koplyčia (dešinėje). Centrinę navą dengia cilindriniai, šonines navas – kryžminiai skliautai. Šventoriaus tvora akmenų mūro.
Jurgis Barkauskas
Jurgis Barkauskas (g. 1953 m. gegužės 18 d. Panevėžys) – Lietuvos chemikas neorganikas, fizinių mokslų daktaras.
Biografija
1971 m. baigė Kėdainių 2-ąją vidurinę mokyklą, 1976 m. baigė Vilniaus universitetą. 1984 m. chemijos mokslų kandidatas. 1987 m. stažavo Vienos technikos, 1988 m. Graco technikos universitetuose.
Nuo 1974 m. Vilniaus universiteto dėstytojas, Anglinių medžiagų mokslinės grupės vadovas, nuo 2006 m. profesorius.
Mokslinė veikla
Svarbiausi darbai iš neorganinės chemijos, medžiagotyros ir anglies chemijos. Tiria organinių medžiagų oksidaciją ant grafitizuotų paviršių, organiniams tirpikliams jautrius anglinius jutiklius, nanostruktūrinių anglies darinių sintezę ir anglinių plėvelių gavimo būdus. Paskelbė 65 mokslinius straipsnius, dviejų išradimų, su kitais, autorius.
Vengrijos futbolo varžybos 1981–1982 m.
Vengrijos futbolo varžybos 1981–1982 m.
Kirkšnis (Jūra)
Upėvardžio spėjama etimologija – juodas (plg. prūs. kirsnan,, bei ).
Terespolis (Jonava)
Terespolis – kaimas Jonavos rajono savivaldybėje, 9 km nuo Kulvos.
Gnėjus Flavijus
Gnėjus Flavijus (IV a. pr. m. e.) buvo senovės Romos respublikos teisininkas, kurulinis edilas, Apijaus Klaudijaus Ceko raštininkas. Pagarsėjo tuo, kad (304 m.pr.m.e) pavogė iš pontifikų teisminį kalendorių. Gnėjus Flavijus tradiciškai laikomas romėnų teismo dienų kalendoriaus ir teisminių formulių (ius Flavianum) paskelbėju. Ši akcija galutinai sumenkino pontifikų, kurių žinioje iki tol buvo visi teisminiai reikalai, reikšmę.
Asyžius
Asyžius  – miestas Italijoje Umbrijos regione. Mieste yra gimęs Šv. Pranciškus Asyžietis, pranciškonų vienuolių ordino įkūrėjas (1208 m.).
Asyžius – netaisyklingo plano miestas, gatvės ir aikštės taikytos prie reljefo. Garsiausias miesto paminklas – Šv. Pranciškaus Asyžiečio bazilika ir vienuolynas (XIII a.). Taip pat mieste turistus traukia pagrindinė Komunos aikštė, Šv. Klaros, Šv. Marijos angelų ir Šv. Damjano bažnyčios.
Istorija
Įkurtas etruskų, viduramžiais susiformavo kaip miestas tvirtovė. Miestą juosia 5 km gynybinė siena su 8 vartais. Viršukalnėje 1147 m aukštyje pastatyta tvirtovė. Didelio ir masyvaus pastato bokštuose buvo įrengtos šaudymo angos. Kilus pavojams čia slėpdavosi gyventojai.
1198 m. prieš Koradą di Lutzeną sukilę miestiečiai viduramžių tvirtovę sulygino su žeme. 1387 m. kardinolo Albonoco įsakymu tvirtovė atstatyta, tačiau gynybos tikslais daugiau nebuvo naudojama. Iš pradžių čia įsikūrė kalėjimas, vėliau tvirtovė buvo apleista. Dabar šiame trapecijos formos statinyje su bokštais įkurta apžvalgos aikštelė.
Bileišiai
Bileišiai – kaimas Zarasų rajono savivaldybėje, 7 km į vakarus nuo Dusetų, Rašų ežero ir Šventosios pakrantėje, Sartų regioniniame parke. Pro kaimą eina kelias. Yra dvejos kapinaitės.
Gyventojai
thumb|left|160px|Bileišių kryžius
Audrius Skimborauskas
Audrius Skimborauskas (1969 m. vasario 5 d. Kaune – 2011 m. kovo 9 d.) – Lietuvos šachmatininkas, politinis bei visuomenės veikėjas.
Biografija
1987 m. baigė Kauno 13-ąją vidurinę mokyklą. Mokydamasis domėjosi tiksliaisiais mokslais. Nuo 1981 m. lankė Visuomeninę šachmatų mokyklą Panemunės šachmatų seklyčią. Daugkartinis jos čempionas. 1986–1988 m. Lietuvos čempionas (Lietuvos komandinės pirmenybės), nuo 1986 m. – kandidatas į meistrus, šachmatų ekspertas.
1987 m. įstojo į Vilniaus universiteto Fizikos fakultetą, studijavo fiziką ir matematiką. 1990–1995 m. Vytauto Didžiojo universitete studijavo katalikų teologiją ir Vakarų Europos filosofiją. 1993 m. dalyvavo Trondheimo universiteto (Norvegija) organizuotose studijose. 1997–1998 m. KTU Administravimo fakultete mokėsi viešosios politikos analizės, lobizmo, 2004–2006 m. – verslo vadybos.
Redagavo laikraščius: „Eisra“, „Kolpingo žinios“, „Tautos valia“, „Jaunoji Lietuva“. Knygos „Jaunoji Lietuva. Kelias į laisvę“ redaktorius. 1995 m. laimėjo laikraščio „Kauno diena“ ir LUMA organizuoto publicistinio Martos Raišukytės konkurso premiją.
1994–1997 m. vadovavo Jaunalietuvių šachmatų klubui. Kauno „Jaunoji Lietuva“, vadovaujama komandos kapitono A. Skimborausko, laimėjo tarptautinį Neo-Lithuania turnyrą. 1994 m. Lietuvos šachmatų klubų čempionate Kauno „Jaunoji Lietuva“ iškovojo trečiąją vietą. 1995 ir 1996 m. (du kartus iš eilės) Kauno „Jaunoji Lietuva“ tapo brigados generolo V. Gustaičio taurės – Lietuvos komandinių šachmatų pirmenybių nugalėtoja.
Nuo 2007 m. Tarptautinės šachmatų mokyklos ICS (International Chess School) vadovas. 2008 m. žygio per Lietuvą „Už kitokią Lietuvą!“ organizatorius ir dalyvis. E-parduotuvės internetinių pardavimų konsultantas. Palaidotas Panemunės kapinėse.
Choroščiaus valsčius
Choroščiaus valsčius  – kaimiškas valsčius šiaurės rytų Lenkijoje, Palenkės vaivadijoje, Balstogės apskrityje. Centras – Choroščius (carmečiu – Barščevas). Ribojasi su Dobžinevo Dužės, Juchnoveco, Kobilino Božimų, Lapų, Sokolų, Turošno Košcelnos, Tykocino valsčiais ir Balstogės miestu.
Istorija
Įkurtas XIX a. Gardino gubernijoje. 1914–1919 m. priklausė Vokietijos imperijos Oberosto sričiai. 1919–1939 m. priklausė Lenkijos tarpukario Balstogės vaivadijai. 1939–1941 m. priklausė Tarybų Sąjungos Baltarusijos TSR, Balstogės srities, Balstogės rajonui. 1941–1945 m. priklausė Trečiojo Reicho, Balstogės sričiai. Nuo 1945 m. priklauso Lenkijai. 1945–1954 m. dalis valsčiaus kaimų priklausė Barščevo valsčiui. 1945–1999 m. priklausė Balstogės vaivadijai.
Geografija
Pagal 2002 m. duomenis valsčiaus plotas yra 163,5 km², iš kurių:
Valsčius sudaro 5,48% Balstogės apskrities.
Gyventojai
Valsčiaus gyventojų sudėtis pagal 2004 m. surinktus duomenis:
Pagal 2002 m. duomenis pajamų vidurkis vienam gyventojui buvo 1043,85 zlotai.
Walt Disney's Comics and Stories 1
Pirmasis Walt Disney's Comics and Stories numeris. Jį 1940 metais išleido Dell Comics leidykla. Tada jis kainavo 10 centų.
Europos humanitarinis universitetas
Europos humanitarinis universitetas (EHU;, , ) − universitetinį išsilavinimą teikianti nevalstybinė aukštoji mokykla.
Istorija
1992 m. Minske (Baltarusija) įkurtas Europos humanitarinis universitetas.
2004 m. aukštoji mokykla nutraukė savo veiklą Baltarusijoje.
2005 m. universitetas buvo atkurtas Lietuvoje.
2006 m. suteiktas universiteto statusas.
2018 m. persikraustė į naujus rūmus Vilniaus Senamiestyje.
2019 m. suteiktas naujas leidimas vykdyti studijas.
2020 m. EHU tapo Atviros visuomenės Universitetų tinklo narė.
Visuotinis dalininkų susirinkimas
Visuotinis dalininkų susirinkimas yra Universiteto aukščiausias kolegialus valdymo organas. Jo nariai yra Rytų Europos studijų centras (Lietuva), Atviros visuomenės fondai (JAV) ir Eurazijos fondas (JAV).
Valdančioji taryba
Valdančioji taryba yra atsakinga už strateginį valdymą, finansus ir veiksmingą universiteto veiklą. Nuo 2020 m. sausio 6 d. Tarybai pirmininkauja buvęs LR Ministras pirmininkas Andrius Kubilius.
Rektorius
Buvęs Bulgarijos Respublikos švietimo, jaunimo ir mokslo ministras prof. Sergei Ignatov yra paskirtas EHU Rektoriumi nuo 2018 m. kovo 1 d. Sergei Ignatov
Vasario 9
Vasario 9 yra 40-a metų diena pagal Grigaliaus kalendorių. Nuo šios dienos iki metų galo lieka 325 dienos (keliamaisiais metais – 326).
Vardadieniai
Algė – Apolonija – Dovilė – Erika – Erikas – Joviltas – Marijus – Nikiforas – Odeta – Polė
Dominikos Respublikos himnas
Dominikos Respublikos valstybinis himnas  – Dominikos Respublikos valstybinis simbolis, dažnai pagal pirmąsias eilutes įvardijamas kaip Quisqueyanos Valientes („narsieji kiskejiečiai“). Himnui muziką sukūrė Chosė Rufinas Rejesas, o eiles parašė teisininkas, rašytojas Emilijus Priudhomas.
Pirmą kartą himnas viešai atliktas 1883 m. rugpjūčio 17 d. Himno eilės buvo kvestionuojamos, todėl Priudhomas jas kiek pakeitė. Dabartinė jų versija yra nuo 1897 m. Šalies parlamente 1897 m. birželio 7 d. nubalsuota šį Rejeso ir Priudhomo kūrinį pripažinti oficialiu šalies himnu, tačiau prezidentas Ulisas Hiuro, kuris buvo Priudhomo politiniu priešininku, šį sprendimą vetavo. Vėliau šalyje tęsėsi politinė suirutė, todėl himnas buvo patvirtintas tik 1934 m. gegužės 30 d.